title: Komisjoni rakendusmäärus (EL) nr 747/2011, 28. juuli 2011 , rakendusmäärusega (EL) nr 634/2011 avatud pakkumismenetluse raames toimuvas teiseks osalises pakkumiskutses kinnitatava minimaalse tollimaksumäära kohta

text:
               29.7.2011

               ET

               Euroopa Liidu Teataja

               L 197/10

         KOMISJONI RAKENDUSMÄÄRUS (EL) nr 747/2011,
   28. juuli 2011,
   rakendusmäärusega (EL) nr 634/2011 avatud pakkumismenetluse raames toimuvas teiseks osalises pakkumiskutses kinnitatava minimaalse tollimaksumäära kohta
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 187 koostoimes artikliga 4,
   ning arvestades järgmist:

               (1)

               Komisjoni rakendusmäärusega (EL) nr 634/2011 (2) on 2010/2011. turustusaastaks välja kuulutatud alaline pakkumismenetlus CN-koodi 1701 alla kuuluva suhkru vähendatud tollimaksumääraga impordiks.

               (2)

               Arvestades osalise pakkumiskutse alusel esitatud pakkumusi, peab komisjon otsustama, kas vastavalt rakendusmääruse (EL) nr 634/2011 artiklile 6 kehtestada või jätta kehtestamata minimaalne tollimaksumäär kaheksakohalise CN-koodi kohta.

               (3)

               Teiseks osalise pakkumiskutse alusel esitatud pakkumuste põhjal tuleks minimaalne tollimaksumäär kehtestada teatavate CN-koodi 1701 alla kuuluva suhkru kaheksakohaliste koodide kohta ning minimaalset tollimaksumäära muude CN-koodi alla kuuluva suhkru kaheksakohaliste koodide kohta ei kehtestata.

               (4)

               Turu kiireks teavitamiseks ja meetme tõhusa haldamise tagamiseks peaks käesolev määrus jõustuma Euroopa Liidu Teatajas avaldamise päeval.

               (5)

               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruses (EL) nr 634/2011 sätestatud pakkumismenetluse raames teiseks osalise pakkumiskutse puhul, mille alusel tehtavate pakkumuste esitamise tähtaeg lõpeb 27. juulil 2011, on minimaalne tollimaksumäär kehtestatud või ei ole kehtestatud, nagu on sätestatud käesoleva määruse lisas CN-koodi 1701 alla kuuluva suhkru kaheksakohalise koodi kohta.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. juuli 2011

            Komisjoni nimel presidendi eest

            põllumajanduse ja maaelu arenduse peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 170, 30.6.2011, lk 21.

      LISA

         Minimaalne tollimaksumäär

                  (eurot/t)

                  Kaheksakohaline CN-kood

                  Minimaalne tollimaksumäär

                  1

                  2

                  1701 11 10

                  151,05

                  1701 11 90

                  170,00

                  1701 12 10

                  X

                  1701 12 90

                  X

                  1701 91 00

                  X

                  1701 99 10

                  225,00

                  1701 99 90

                  X

                              (—)

                              Minimaalne tollimaksumäär kehtestamata (kõik pakkumused tagasi lükatud).

                              (X)

                              Pakkumused puuduvad.


title: Komisjoni rakendusmäärus (EL) nr 709/2013, 24. juuli 2013 , millega muudetakse määrust (EL) nr 717/2010 teatavate kaupade klassifitseerimise kohta kombineeritud nomenklatuuris

text:
               25.7.2013

               ET

               Euroopa Liidu Teataja

               L 200/12

         KOMISJONI RAKENDUSMÄÄRUS (EL) nr 709/2013,
   24. juuli 2013,
   millega muudetakse määrust (EL) nr 717/2010 teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:

               (1)

               Komisjoni määrusega (EL) nr 717/2010 (2) on nn heitgaaside temperatuuriandur klassifitseeritud CN-koodi 8533 40 10 all muu muudetava takistusega takistina.

               (2)

               Määrusega (EL) nr 717/2010 klassifitseeritud toodet tuleks käsitada püsiva takistusega takistina, sest selle takistus ei ole soovi järgi muudetav, vaid sõltub üksnes temperatuurist. Seega tuleb seade klassifikatsiooni muuta ja klassifitseerida see CN-koodi 8533 21 00 all.

               (3)

               Seepärast tuleks määrust (EL) nr 717/2010 vastavalt muuta.

               (4)

               Käesoleva määrusega ette nähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 717/2010 lisa asendatakse käesoleva määruse lisa tekstiga.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas määrusega (EL) nr 717/2010, mida on muudetud käesoleva määrusega, võib määruse (EMÜ) nr 2913/92 (3) artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Määrus on tervikuna siduv ja vahetult kohaldatav kõikides liikmesriikides.
      Brüssel, 24. juuli 2013

            Komisjoni nimel presidendi eest

            komisjoni liige

         Algirdas ŠEMETA

      (1)  EÜT L 256, 7.9.1987, lk 1.

      (2)  ELT L 210, 11.8.2010, lk 24.

      (3)  EÜT L 302, 19.10.1992, lk 1.

      LISA

            „LISA

                        Kauba kirjeldus

                        Klassifikatsioon
                        (CN-kood)

                        Põhjendus

                        (1)

                        (2)

                        (3)

                        Toode (nn heitgaaside temperatuuriandur), mis koosneb järgmistest osadest:

                                    —

                                    termistor kestas, võimsusega kuni 20 W,

                                    —

                                    kinnituspolt,

                                    —

                                    varras toote hõlpsamaks kinnitamiseks sõiduki heitgaasisüsteemi,

                                    —

                                    elektrijuhe kuumuskindlas kattesukas, mis ühendab toote pistikuga ja see võimaldab ühenduse sõiduki mootori juhtimissüsteemiga.

                              Termistori takistus muutub olenevalt temperatuurist. Ühendatuna reguleerib takistuse muutumine mootori juhtimissüsteemi juhitava elektrivoolu tugevust.
                        Toode ei võimalda muundada elektrivoolu temperatuuri mõõtmiseks ega temperatuuri näitamiseks.

                        8533 21 00

                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8533 ja 8533 21 00 sõnastusega.
                        Toodet ei või klassifitseerida rubriiki 9025 termomeetri või selle osana, sest toode ei mõõda ega näita temperatuuri.
                        Toode on mittelineaarne takisti, mille takistus muutub vastavalt temperatuurile ega ole soovi järgi muudetav (vt ka HSi selgitavad märkused, rubriik 8533, (A)(5) ja (B)).
                        Seetõttu tuleb toode klassifitseerida CN-koodi 8533 21 00 alla kui muu püsiva takistusega takisti, mille võimsus on kuni 20 W.”